Downloaded from YTS.BZ
Official YIFY movies site: YTS.BZ
Hari ini Jumaat.
Sudah hampir pukul 7 malam.
Adik-beradik suami saya akan datang ke rumah kami
sebab mereka ada hal keluarga untuk dipertikaikan.
"Dipertikaikan", tanpa ragu-ragu, ialah kata kerja yang paling sesuai
tentang Julián dan adik-beradiknya.
Beri saya yang satu lagi. Sama macam minggu lepas.
Sedikit keju juga.
Julián kata jangan beli apa-apa, tapi sebab mereka jarang berkumpul… Betul?
Ada tiga orang. Víctor anak sulung.
Kemudian, ada Natalia.
Akhirnya, Julián, suami saya.
Natalia yang berkeras mereka perlu berkumpul
untuk bercakap tentang ayah mereka.
Ayah mentua saya berusia 89 tahun.
Dia duda.
Saya setuju dengan Natalia dia tak boleh hidup sendiri lagi.
Dia semakin kerap sesat.
Kebelakangan ini, dia ada tabiat buruk
menunjukkan kemaluannya kepada jiran wanita.
Itu saja. Berapa harganya?
Masalahnya, menurut Natalia, mereka perlu cepat buat keputusan
sebelum keadaan jadi lebih serius.
Víctor cakap dia akan sampai sedikit lewat.
Nampaknya, seperti biasa, dia sibuk dengan kerja.
Víctor berkahwin dengan Marisa.
Mereka ada empat anak dan dua anjing.
Mereka bertemu di kolej semasa mereka masih muda.
Selepas bersungguh-sungguh, mereka akhirnya bercinta
dan Víctor hamilkan dia.
Ayah mentuanya peguam yang penting dan terkenal.
Tak lama kemudian, Víctor bekerja di firma keluarga.
Tapi sehingga hari ini, tiada siapa tahu apa dia buat.
Dia cakap tak serupa bikin dan berlagak hebat,
seperti yang Julián selalu panggil dia.
Lelaki yang ikut saja telunjuk isteri,
hanya untuk kekalkan status yang dia tak pernah terbayang.
Natalia.
Natalia pula bukan seperti adik-beradiknya yang lain.
Dia seorang wanita introvert yang serius,
terlalu ikut buku dan sangat suka kesempurnaan.
Dia profesor yang dihormati, dan seolah-olah itu tak cukup,
kalau ada masa lapang,
dia tulis artikel dan terjemah daripada begitu banyak bahasa.
Natalia berkahwin dengan Jerónimo. Mereka ada seorang anak perempuan.
Tapi dia tak pernah gembira.
Jerónimo selalu curang kepada dia.
Kami semua tahu.
Nasib baik Natalia ada kawan yang sangat rapat dengan dia.
Mereka pergi ke mana-mana bersama dan sangat serasi.
Kawan dia bujang.
Saya tak maksudkan apa-apa,
tapi kadangkala saya harap Natalia tak begitu serius
dan begitu tegang. Saya harap dia bertenang sedikit.
Selamat tinggal.
Mereka jarang berkumpul.
Saya suka tengok mereka berkumpul,
apabila mereka bergaduh dan bertekak.
Saya anak tunggal.
Ibu bapa saya dah meninggal dunia.
Sekarang mereka keluarga saya.
Keluarga itu perkara paling penting sebab pasangan kita…
Pasangan kita boleh pergi pada bila-bila masa.
Kawan pun datang dan pergi.
Tapi keluarga dan adik-beradik sentiasa ada.
Mereka tak tahu betapa bertuahnya mereka.
53 SUNDAYS
Pintu depan.
Helo!
Julián baru balik.
Saya pasti dia akan berpura-pura dia tak ingat.
- Tak ingat apa? - Tiada apa-apa. Saya bercakap sendiri.
- Awak ke mana tadi? - Pemilihan pelakon.
Wah!
- Awak tak beritahu saya. - Tak.
Untuk rancangan TV?
Tak, untuk iklan.
- Iklan juga disiarkan dalam TV, bukan? - Itu yang mereka kata.
Iklan apa?
Gazpacho.
Saya jadi tomato.
Okey…
Saya nak mandi.
Baguslah.
Tapi jangan lama sangat. Mereka dah nak sampai.
Siapa dah nak sampai?
Awak akan jumpa adik-beradik awak, ingat?
Hari ini?
Awak pasti?
Awak kata Jumaat, bukan?
Hari ini Jumaat.
Mungkin saya cuba lupakannya.
Betul juga.
Awka buat snek?
Ya, snek.
- Sebab saya tahu awak akan lupa. - Awak menyindir?
Saya tak menyindir. Tenang.
Okey.
Saya cuma cakap,
lebih banyak makanan kita hidang, lebih lambat mereka balik nanti.
Ya, tapi mereka jarang datang, kan?
Saya jururawat dan bekerja di hospital.
Julián seorang pelakon.
Tapi nasibnya tak berapa baik.
Semasa muda, dia ada beberapa kerja dalam TV dan teater,
tapi setakat itu saja.
Kami jumpa baru lima tahun lalu dan jatuh cinta serta-merta.
Lebih-lebih lagi, dia.
Kami tak ada anak dan kami sewa apartmen ini.
Tiga panggilan tak dijawab daripada kakak saya.
Ya, dia nak cakap dengan awak tadi.
Saya suruh dia hubungi telefon bimbit awak.
Dia nak apa?
Dia nak tahu kalau awak cakap dengan Victor.
- Tentang apa? - Tentang mentol lampu.
Mentol lampu apa?
Saya tak tahu.
Tapi dia kata nak telefon awak kerana ia penting.
Mustahil mentol lampu sepenting itu.
Mustahil.
Carolina.
Ya?
Apa yang awak buat?
Oh, saya beli bunga tadi.
Memandangkan kita tak ada pasu lain, saya ambil yang ini.
- Ia disimpan di dalam almari. - Tersembunyi.
Ia tersembunyi di dalam almari. Berbeza.
Abang awak berikannya kepada kita. Memandangkan dia datang hari ini…
Kalau datang pun kenapa?
Awak kata nak mandi, kan?
Kita dah bincang. Mungkin awak tak ingat.
Saya nak campaknya dari balkoni dan awak tak benarkan saya.
Ya, betul.
- Di mana saya patut letak bunga? - Cakaplah awak tak sengaja.
Kita perlu beri kucing makan.
Carolina.
Saya mendengar.
Awak beli bunga supaya awak boleh keluarkan pasu itu?
Saya beli bunga sebab ia nampak cantik
dan ini tanda yang baik untuk tetamu kita.
Mereka adik-beradik saya, bukan tetamu kita.
Kita tak perlu beri mereka tanggapan baik.
Malah, sebaliknya.
Kalau awak tak faham dinamik keluarga,
sayang, jangan masuk campur.
- Apa? - Dinamik keluarga.
- Pasu ini satu penghinaan. - Saya tak rasa ia hodoh.
Ia satu penghinaan. Awak cukup tahu.
Ia hodoh dan tak ada kelas.
Seperti abang saya.
Mungkin awak lupa,
tapi itu hadiah Krismas daripada Víctor.
Kemudian, kita dapat tahu itu barang percuma daripada kedai.
Boleh awak buka tin?
Dia fikir,
"Memandangkan aku perlu beli hadiah untuk adik aku yang bodoh,
aku akan beri dia pasu buruk ini dan nampak macam lelaki berkelas."
Tin apa?
Ikan bilis.
Maafkan saya kerana berkata begini,
tapi kalau awak rasa
kita patut letak pasu itu di tengah-tengah ruang makan
supaya Victor fikir kita suka pasu buruknya,
saya tak setuju.
Bertenang. Saya akan cari tempat lain.
Tolonglah, saya tenang.
Saya nampak tenang, kan?
Saya tak tahu nak cakap apa, sayang.
Bagaimana hari awak?
Sehingga tadi, bagus.
Maksud saya, kita perlu berhati-hati dengan kelakuan kita.
Awak mungkin berniat baik, tapi dia akan fikir secara berbeza.
Kita tak perlu beri dia layanan istimewa.
Dia abang saya, bukan Perdana Menteri. Faham?
Faham.
Sudahlah mereka nak datang, sekarang kita kena beri mereka makan juga.
Sebab, sudah tentu, dia pastikan kita berjumpa di sini.
Kita tak layak diundang ke vilanya di La Moraleja. Tak layak!
Dia tak nak kita kotorkan karpet Parsinya.
Hei, sekarang saya sedikit gementar.
Sedikit.
Pergilah mandi.
- Nak buat apa dengan ikan bilis? - Letak di atas biskut.
- Pukul berapa awak suruh mereka datang? - Saya suruh Víctor datang pukul 8.
- Tapi dah pukul 8. - Saya tahu.
Dia akan lewat setengah jam, seperti biasa.
Orang hebat, seperti dia dan isterinya,
selalu yang terakhir datang, macam mereka penting sangat.
Kakak awak sebaliknya.
Sebab itu saya minta Natalia datang pukul 9.
- Nak tahu kenapa? - Saya tak sabar nak tahu.
Sebab saya tahu dia akan datang setengah jam awal.
Jadi, mereka akan bertemu di pintu depan tepat pukul 8.30 malam,
masuk sama-sama dan tak buat saya marah.
Ada adik-beradik memenatkan, sayang.
Awak tak faham.
Kalau kakak awak sampai awal, maknanya dia nak tolong.
Tak. Kalau kita sampai awal, kita menyusahkan orang.
Tapi sudah tentu,
kerana dia selalu nak libatkan diri,
selalu nak semuanya berjalan lancar…
Seperti perjumpaan ini.
Ayah saya terganggu, naik bas yang salah
dan kami perlu ambil dia di Colmenar de Oreja.
Apa masalahnya?
Perlukah masukkan dia ke rumah orang tua?
Awak tahu apa lagi?
Cakaplah, sayang.
Kalau ayah saya nak tunjukkan pelirnya kepada jiran, biarlah.
Tak apa.
- Okey. - Ayah dah nak pergi.
Lelaki memang begitu, dan ia bukan salah kami.
Okey.
Saya tak pasti kalau saya faham, tapi kita bincang lain kali, okey?
Bila kita tak ada tetamu.
Natalia.
Ya.
Tak, kakak tak perlu bawa apa-apa.
Sekejap saja, bukan?
Di mana kakak?
Apa?
Oh, kita tak rancang nak jumpa hari ini?
Esok, Sabtu.
Tidak…
Jangan risau.
Tak, mesti saya salah.
Ya… Tak mengapa.
Kami akan masukkan balik ikan bilis ke dalam tin.
Saya bergurau.
Baiklah, jumpa esok pukul 8.30 malam.
Tak, pukul 9 malam.
Datang pukul 9 malam.
Bai.
Sejujurnya, saya kasihan akan pasu itu.
Dah keluar daripada almari.
Mula dalam lima minit.
Satu, dua, tiga, empat, lima…
Hari ini Sabtu. Sudah hampir pukul 7 malam sekali lagi.
Pagi ini, Julián bangun dengan angin yang tak baik.
Dia nak batalkan perjumpaan hari ini.
Dia yakin salah faham semalam bukan salah dia, tapi adik-beradiknya.
Nampaknya, mereka selalu buat keputusan dan ubah fikiran tanpa beritahu dia.
Menurut Julián, ia berlaku sejak mereka kecil
dan ada kaitan dengan adik-adik sering dipandang rendah.
Nasib baik selepas makan tengah hari, anginnya bertambah baik
dan dia tak jadi batalkan perjumpaan hari ini.
Natalia.
- Awak selalu menepati masa. - Saya datang awal untuk tolong.
Sudah tentu.
- Apa khabar? - Sihat.
Masuklah.
Julián.
Kakak.
Kakak tekan loceng, tapi kamu tak buka pintu.
Saya tengah buat latihan relaksasi saya tadi.
Saya buat begitu kalau ada tetamu.
- Víctor dah sampai? - Tak. Pelik, bukan?
Saya ingat kamu berdua datang bersama.
Saya salah kira.
- Apa? - Tiada apa-apa. Jangan dengar cakap dia.
- Sekejap, ya. - Kamu nak ke mana?
Saya nak ke kedai untuk beli makanan kucing.
- Kakak nak ikut. - Ya, ikut dia.
Kakak pasti?
Kita tak boleh bertengkar terlalu awal.
Saya nak mandi. Saya tak dapat mandi tadi di gim.
Pergilah.
- Kakak telefon kamu tiga kali semalam. - Ya.
Carol beritahu saya. Kakak risau tentang mentol lampu.
Betul.
Kamu tahu kakak kamu gelabah orangnya.
- Kakak marah? - Sedikit.
- Kakak tak pernah marah. - Keadaan sudah berubah.
Kakak patut beritahu saya.
Kakak cuma nak tahu kalau kamu dah tukarnya.
- Mentol lampu? - Ya, Julián, mentol lampu.
Okey. Sebenarnya, mentol lampu apa yang kita maksudkan?
- Yang di bilik air ayah. - Oh.
Kamu tak cakap dengan Víctor?
Siapa Víctor?
Mentol lampu bilik air berkelip.
Berkelip?
Ya, ayah kata ia buat kelip-kelip.
Buat apa?
Kelip-kelip. Itu yang ayah cakap. Hidup dan mati.
Dia dah lama suruh kakak tukarnya.
Boleh kamu buat minggu ini, Julián?
Ya, saya akan buat.
Jangan risau. Tenang.
Kakak sangat tenang. Kakak nampak tenang, kan?
Saya tak tahu nak cakap apa.
"Kelip-kelip"? Bunyinya bodoh.
Kakak beritahu Víctor beberapa hari lalu.
Kakak ingat kamu dah cakap tentangnya.
Dia kata nak telefon kamu dan kamu akan tukarnya.
- Apa? - Apa?
Boleh kakak ulang apa yang kakak cakap tadi?
Kakak cakap dia kata nak telefon kamu.
Bahagian kedua ayat itu?
Kamu akan tukarnya.
Kenapa saya?
Entahlah, Julián. Seseorang perlu tukarnya, kan?
Ya, tapi kenapa saya? Kenapa bukan dia?
Atau tukang cuci.
Tukang cuci lebih tua daripada ayah, Julián.
Dia akan pening naik tangga. Víctor pula…
Víctor pula?
Dia sangat sibuk dan…
Ya, betul.
Kasihan dia.
- Selamat petang. - Selamat petang.
Bagaimana dia beritahu kakak?
Apa maksud kamu?
Nada yang dia guna semasa kamu berdua bercakap tentang "kelip-kelip".
Apa dia kata?
"Julián akan tukar mentol lampu."
"Dia tiada kerja lain."
Ia cuma mentol lampu, Julián.
Tukar mentol lampu ayah pun dia tak sanggup buat.
Bangsawan tak buat begitu.
Tak, sebab saya masih hutang dengan dia…
- Kamu masih hutang dengan dia? - Selamat tinggal.
Ya. Habis tu?
Julián, kami cuma berbual tentang menukar mentol lampu ayah.
Víctor fikir kamu ada lebih masa. Itu saja.
Okey. Kenapa kakak rasa dia fikir begitu?
Sebab bagi dia, saya butler keluarga,
budak suruhan.
Saya takkan tukarnya.
Apa kamu buat?
Cari kunci.
Baiklah…
Apa kita nak buat?
Saya tak tahu.
Masukkan dalam agenda.
Pertama, kita cakap tentang kemaluan ayah. Kemudian, orang yang tukar mentol lampu.
Selain itu, semuanya okey?
Bagus. Kalau kita tak cerita banyak, semuanya hebat.
- Kakak pula? - Kakak perlukan segelas air.
Kakak nak makan ubat.
Kakak dan migrain kakak.
Ya.
Wah, cantiknya bunga ini!
Ya, sangat cantik.
Malangnya kami perlu buangnya,
melainkan ada orang mahukannya. Satu set dengan pasu.
Terima kasih.
Okey, apa yang kakak boleh tolong?
Letak balik ikan bilis di atas biskut.
Okey.
Kita belum bincang lagi.
- Tentang apa? - Sama ada kamu suka buku itu.
Buku apa?
Novel itu.
Novel apa?
Novel yang Víctor tulis.
Abang saya tulis novel?
Kita perlu belikan ayah mesin basuh baharu kerana…
- Kakak. - Ya?
Jangan ubah topik.
- Kamu perasan? - Ya, sedikit.
Kakak tak tahu kamu tak tahu.
Tak apa.
Ya, kakak tahu tak apa. Mestilah tak apa.
Kakak pasti Víctor beritahu kamu, tapi kamu lupa sebab kamu sangat…
Sangat apa?
Kamu pelupa.
Dia akan beri kamu novel itu. Tenang.
Saya tenang.
Saya nampak tenang, kan?
Saya sangat tenang. Hebat.
Wah, wah…
Jadi, abang saya tulis novel.
Wah! Mengagumkan, ya?
Ini bukan perkara besar. Maksud kakak…
Ini berita baik.
Sejak bila abang saya tulis novel?
Apa kata kita cakap tentang ayah? Sebab itu kita di sini.
Kita cuma berborak sementara menunggu artis.
- Bila dia tulis? - Kakak tak tahu.
Kakak pasti tahu.
Entahlah, kakak rasa sudah lama. Setahun, mungkin?
- Wah! Setahun? - Lebih kurang begitu.
Kamu berdua selalu cakap tentang itu?
Tak, cuma sekali-sekala.
Semasa saya tiada.
Ya, Julián, selalunya semasa kamu tiada.
Dia beritahu kakak sebab dia minta nasihat kakak.
Wah! Dia minta nasihat kakak?
Ia cuma hobi hari Ahad.
Hobi hari Ahad? Apa maksud kakak?
Dia tulis novel itu pada hari Ahad.
Pada hari Ahad?
Ya, Julián.
Itu yang tertulis di halaman pertama.
Dia habiskan 53 hari Ahad untuk tulis novel itu.
Saya datang!
53 hari Ahad?
Wah!
- Sekarang saya dah faham. - Faham apa?
Sebab dia tak jawab telefon.
Tentu sukar menulis novel, Julián.
- Jangan pertahankan dia. - Bukan begitu.
Ya, kakak nak pertahankan dia. Sentiasa cuba mewajarkan tindakannya.
Kakak cuma kata tak mudah menulis novel, Julián.
Tepat sekali.
Komen itu bermaksud
menulis novel pasti sangat rumit
sehingga Víctor tak ada masa untuk jawab telefon,
terutamanya jika orang yang hubunginya ialah adiknya yang bodoh,
yang kebetulan saya.
Julián, kamu kenal Víctor.
Dia hanya jawab bila senang, bila dia mahu.
Kenapa?
Kenapa apa?
Kenapa dia tulis novel? Apa rancangan dia?
Entah. Mungkin dia rasa perlu untuk bercakap tentang sesuatu…
- Wah, bercakap tentang sesuatu! - Kamu faham maksud kakak.
Saya faham maksud kakak.
Harap-haraplah.
Kasihan dia.
Kakak dah cakap dengan jiran semalam tentang ayah,
tentang dia tunjukkan alat sulitnya.
Kamu tahu apa dia cakap?
Apa pendapat kakak tentang novel picisan dia?
- Tak perlu ejek dia. - Bukan mengejek.
Ya, kamu kata "novel picisan".
- Kamu menyindir. - Betulkah?
Betul. Saya mengaku. Saya tak boleh tahan.
Sebab saya cemburu.
Jauh di sudut hati, saya mengagumi abang saya.
Kamu mengagumi dia?
Sangat kagum.
- Boleh saya guna tandas, Carol? - Ya, boleh.
Terima kasih.
Víctor belum sampai lagi?
Dia akan sampai bila-bila masa.
- Borak pasal apa tadi? - Nanti saya beritahu.
Ia tentang apa?
Novel erotik?
Ia agak panjang.
- Alamak… Kakak dah beritahu dia? - Tidak.
Tapi dia tanya kakak setiap hari kalau kakak dah baca.
Dia memang menjengkelkan, cuba tanya pendapat kakak.
Aduhai, teruknya.
Dia mahu kakak jujur dan objektif.
Kakak tak patut bercakap benar.
Secara umum, maksud kamu?
Secara umum dan sentiasa.
Tak perlu bercakap benar.
Abang saya tulis novel.
Novel? Bagus, kan?
Apa-apa pun, kakak mesti sangat bangga.
- Apa yang kakak buat? - Tiada apa-apa.
Dia dengar cakap kakak. Dia hargai kakak.
Bagi dia, pendapat kakak satu bentuk pengiktirafan.
Pendapat kakak tak lebih bernilai daripada orang lain. Jangan nak bergaduh.
Bagi Víctor, pendapat saya sama penting dengan kaktusnya.
Cukup, Julián. Ini bukan perkara besar!
Dia akan beri kamu novel itu. Kalau tidak, lagi bagus.
Kamu tak perlu baca atau beritahu dia pendapat kamu!
Dia pandai naik marah sekarang.
Baguslah.
Ya.
Lagipun, Víctor hargai kamu dengan cara lain.
- Apa? - Dia hargai kamu dengan cara lain.
Awak dengar, Carol?
- Abang saya sayang saya. - Bagus, kan?
Bila dia bagi?
Entahlah. Beberapa bulan lalu.
Oh, begitu. Beberapa bulan lalu?
Ya, pada hari kami ke rumah ayah untuk hari jadinya.
Kamu tiada di sana. Mungkin sebab itu dia tak bagi.
Tak, saya ada di sana waktu itu.
- Tidak, Julián. - Ya. Saya lewat, tapi saya ada di sana.
- Betulkah? - Ya.
Dostoevsky tak beri saya novel itu.
Tak semuanya rumit seperti yang kamu fikirkan.
Mungkin dia tiada salinan lain.
Sebab itu dia tak bagi.
Edisi terhad untuk orang terpilih?
Kemungkinan besar.
Jadi?
Cukuplah.
Kalau Víctor tak sampai lima minit lagi, kakak balik.
Buku itu dijilid?
Mungkin.
Tolonglah, ia penting.
Entahlah. Ia dijilid, Julián.
Kulit keras? Kuat?
Tak juga.
Untuk jimat duit.
Semua orang kaya kedekut.
- Apa nama kucing itu? - Fanny.
- Fanny… - Awak dah beri dia makan?
Ya, sayang. Kakak suka novelnya?
Kenapa rupa kakak begitu?
Rupa apa?
Yang kakak buat bila saya tanya soalan itu.
- Boleh kakak merokok? - Tak. Kucing itu ada asma.
Tak apa kalau kakak tak suka novel itu.
Kakak sangat sukainya.
Betulkah? Sangat suka?
Agak suka.
Sangat suka atau agak suka? Tak sama.
Boleh tahan. Ia boleh dibaiki lagi, tapi…
- Alamak… - Apa?
Kakak tambah "tapi" di hujung ayat.
Sebab ada bahagian yang tak bagus.
Contohnya?
Ada terlalu ramai watak. Ada terlalu banyak tahap naratif.
Hati-hati! Hati-hati dengan tahap naratif itu!
Tahap naratif…
- Penamatnya tak masuk akal. - Penamat yang tergesa-gesa.
Bacaan yang bagus. Ia tak begitu menghiburkan, tapi…
- Maksud kakak, ia… - Itu novel pertamanya, Julián.
Ya, itu novel pertamanya, tapi ia…
- Ia… - Ia apa?
- Ia… - Apa dia?
Ia teruk!
Saya akan jawab!
Saya sangat bangga dengan kakak.
Kakak tak gembira kakak tak suka novel abang sendiri.
Tapi kamu gembira.
Saya cetek. Saya perlu akuinya.
Tapi itulah hakikatnya. Lagipun, keangkuhan tak patut diberi ganjaran.
Jadi, keangkuhan menyebabkan dia tulis novel itu.
Sudah tentu.
Jangan beritahu dia apa yang kakak cakap tadi.
- Nanti kakak serba-salah. - Sudah tentu tidak.
- Saya tak kejam. - Kasihan dia bekerja pada hari Ahad.
- Ya, kasihan dia. Kasihan kakak. - Kakak? Kenapa?
Sebab sekarang kakak perlu beritahu dia pendapat kakak.
Yang novel picisan dia itu teruk. Betul, kakak?
- Siapa? - Víctor.
Oh. Apa yang dia mahu? Tolong letakkan keretanya?
Tak, dia kata mereka takkan datang.
Mereka menginap di Marbella sebab mereka nak belayar esok dan…
Kamu semua boleh jumpa minggu depan.
Atau hari lain.
Kakak tak percaya saya,
tapi saya memang mengagumi abang saya.
Kakak tahu kenapa?
Sebab saya nak jadi macam dia.
Sekarang siapa nak tukar mentol lampu ayah?
- Tak apa, saya buat. - Biar saya tolong.
Terima kasih.
Selepas percubaan kedua yang gagal Sabtu lepas,
mereka nak berjumpa pada hari kerja.
Natalia merayu agar Julián berdiam diri
dan tidak menimbulkan konflik dengan Víctor,
selepas "kurang rasa hormat yang dikesali tempoh hari."
Saya memetik kata-kata Julián.
- Awak dah lama tunggu? - Tidak. Tak lama sangat.
Tiba-tiba, hujan turun pula. Ya Tuhan.
Tapi ada yang tak kena?
Tidak. Kenapa?
Tiada sebab. Abang menepati masa hari ini.
Awak tak nak tanggalkan kasut?
- Basah kuyup. - Ya, mungkin saya akan tanggalkannya.
- Ya. Selesakan diri. - Ya.
Tumpang lalu.
Saya dah nak bawa payung tadi, kemudian…
Wah, lihatlah bunga yang cantik ini!
- Cantik, kan? - Ya.
Ia sudah mula layu, tapi pasu ini menjadikannya cantik.
Betul, tak?
- Maksud saya, pasu itu. - Ya.
Saya bawa wain.
Oh, susah-susah saja.
Ya. Kalau tak, kamu semua akan kritik saya nanti.
Gran Reserva, wain dari Bordeaux.
Saya pasti kamu belum cuba yang ini.
Saya pasti belum.
Lagipun, di rumah ini, kami minum wain murah.
Betul?
- Apa khabar anak-anak? - Sihat.
Harapnya mereka akan cepat-cepat jumpa teman lelaki dan pindah, sebab…
Isteri awak pula?
Marisa sihat seperti biasa. Bagus.
Dia nak datang,
tapi Natalia berkeras ini perjumpaan tanpa ipar…
Betul cakap Natalia. Jika tidak, ia akan berlarutan.
Awak pasti awak tak nak tanggalkan stoking?
Atau biar dia guna selipar awak.
Selipar saya?
Tidak. Tak boleh.
Tak perlu, Carol.
Lagipun, perjumpaan ini tak lama, bukan?
Itulah semangatnya, abang.
Julián, kalau kamu setuju dengan abang
yang kita tak perlu letakkan ayah di rumah orang tua…
Terima kasih. Kita berdua menentang Natalia.
Kita boleh upah orang untuk bantu dia di rumah. Habis cerita.
Sebab kamu setuju dengan abang, kan?
Peguam saya kata jangan buat sebarang kenyataan
sehingga kita bertiga hadir.
- Hei, Carol… - Ya?
Saya rasa bersalah sebab tak datang Sabtu lepas,
tapi kami terpaksa pergi ke Marbella.
Tak mengapa. Natalia dah beritahu kami.
Abang, jadi kaya tentu sangat memenatkan, bukan?
Kamu tak boleh bayangkan, Julián. Ia memenatkan.
Cuma memenatkan.
Lagipun, abang dah berjanji nak bawa ayah mentua ayah belayar
dengan kawan-kawannya yang datang dari Santander.
Orang penting. Orang kaya, Julián.
Orang penting yang kaya… Biasalah.
Tenang. Tak ada masalah, bukan?
Kami cuma sediakan snek.
Ya, ikan bilis memang suka keluar masuk tin.
Sedapnya ikan bilis. Dari Laut Cantabria?
Tak, pasar raya.
Saya akan ambil selipar. Tak boleh berstoking saja.
Apa khabar? Bagaimana semuanya?
Semuanya bagus.
Abang pula?
Ada berita? Ada apa-apa yang saya tak tahu?
Tidak. Kenapa?
Tiada sebab. Saya cuma nak berbual.
Kita borak dalam WhatsApp minggu lepas.
Tak sempat untuk perkara penting berlaku sejak itu.
Kalau tiada perkara penting berlaku sejak itu, baguslah.
- Banyak kerja kebelakangan ini. - Wah.
Sebenarnya, abang dah jadi terlalu penting.
Hati-hati, mereka mungkin akan jadikan abang CEO.
Keseronokan berakhir.
Betul cakap kamu.
Betul.
Kita sangat berbeza, bukan?
Kamu dan abang.
- Abang rasa begitu? - Ya.
Abang mahukan lebih banyak, kamu puas hati dengan apa yang ada.
Saya pandang abang begini sebab saya tak tahu nak cakap apa.
Abang harap komen itu tak menyinggung kamu.
Saya belum pasti.
Kamu dan lawak kamu.
Abang cemburu.
Kamu tak ambil serius apa-apa, tak kira apa pun keadaan kamu.
Itu namanya naluri ikhtiar hidup.
Maaf.
Selipar.
Oh.
Saya nak ke farmasi sekejap. Saya akan kembali.
Jangan bertekak tanpa saya.
Tidaklah.
Beberapa hari ini, abang terfikir,
"Apabila kau jumpa Julian, kau perlu beritahu dia sesuatu."
- Tapi sekarang abang tak ingat… - Betulkah?
Apa dia?
Apa agaknya?
Entah, nanti mesti abang ingat.
Saya telefon abang kebelakangan ini, tapi tak pernah jawab.
Bila?
- Pada hari Ahad. - Pada hari Ahad?
Waktu petang.
Waktu petang? Peliknya.
Betulkah? Kenapa?
Sebab abang selalu di rumah.
Abang selalu di rumah pada petang Ahad?
Selalu di rumah.
Kalau kami keluar hujung minggu, kami balik selepas makan tengah hari.
- Selalunya begitu. - Betul?
Abang tak pernah jawab kalau abang tak tahu siapa, Julián.
- Abang tak jawab? - Tak.
Sebab abang tak mahu
terganggu.
Ya, kerana abang pasti
fokus untuk buat apa saja.
Tepat sekali.
Seronoknya ada saat-saat itu,
bersendirian,
berfikir, merenung,
memikirkan cara untuk membentuk
semuanya yang kita nak luahkan,
tapi tak tahu caranya.
Julián, kamu gambarkannya dengan sempurna.
Ya, saya tahu.
Saya nak sidai baju. Nampaknya hujan dah berhenti.
Sekejap, ya. Buat macam rumah sendiri.
Kalau Natalia datang, buka pintu.
Nak abang ikut?
Kalau perlu…
Abang akan ikut kamu.
Kenapa kamu telefon?
Minta nasihat abang.
Tapi sebab abang tak jawab, saya telefon Natalia.
Sayangnya.
Dia gunakan peluang itu untuk membebel tentang ayah.
Jiwa dia sakit, Julián.
- Perasaan tragis dia tentang kehidupan. - Saya setuju.
Seperti perjumpaan penting ini.
Ayah terganggu, naik bas yang salah dan kita perlu ambil dia di Torrelodones.
Apa masalahnya?
Tempoh hari, dia telefon abang tiga kali. Tiga kali!
Apa dia nak?
Nak tanya pasal mentol lampu ayah. Nampaknya, ia buat kelip-kelip.
Ya, kelip-kelip.
Abang suruh dia bertenang dan kamu akan tukarnya.
Ya, dia ada cakap.
Buat cepat sebelum dia marah sebab dia buat abang gila, Julián.
Abang tahu apa masalahnya? Saya sangat sibuk kebelakangan ini dan…
Betulkah? Kamu dapat projek baharu?
Saya sedang usahakannya. Ada pemilihan pelakon.
- Untuk rancangan TV? - Tak, untuk iklan.
Iklan. Baguslah. Iklan apa?
Gazpacho.
Mereka perlukan seseorang yang berpengalaman untuk jadi tomato.
- Tomato? - Ya.
Julián…
Kerja kamu… Abang risau tentang kamu.
- Betulkah? - Ya.
Peliknya Natalia datang lewat.
Ya, betul juga.
Wah!
Cantik pemandangannya, Julián.
- Abang rasa begitu? - Ya.
Tak seperti rumah abang. Rumah abang…
Ya.
- Kamu nampak bagus. - Saya bagus.
Terutamanya kalau kita tak cerita banyak.
Jadi, kamu ada masa sekarang.
Masa?
Ya, untuk ke rumah ayah dan tukar mentol lampu yang…
Ya, kelip-kelip.
- Abang tahu apa masalahnya? - Cakaplah.
Saya kena berlakon jadi tomato dan bawa kucing berjalan-jalan.
Saya tak banyak masa lapang. Tak bolehkah abang ke sana pada hari Ahad?
Ahad? Mustahil.
Tidak.
- Beginilah. - Ya?
Natalia patut tukar mentol lampu.
- Natalia? - Apa salahnya?
Betul juga.
Kenapa kita perlu tukarnya? Sebab kita lelaki?
- Bukankah wanita moden? - Dan feminis?
Mereka boleh tukar mentol lampu.
- Habis cerita. - Semua yang kelip-kelip.
- Natalia bijak. - Betul.
Dia ada banyak ijazah sarjana. Kita tahu maksudnya.
Dia menipu kita dengan muka polosnya.
Dia tahu melepaskan diri.
Dia takkan beritahu kita apa yang dia fikirkan. Tak pernah.
Walaupun kita minta dia jadi objektif?
Kalau begitu, mungkin. Ya.
Ia pasti sukar. Tak mudah untuk dia, tapi ya.
Tenang.
Abang tenang. Abang nampak tenang, kan?
Itu cuma ungkapan.
Abang nak cuci tangan. Di mana bilik air?
Di tempat yang sama. Di hujung koridor, sebelah kanan.
Oh, Julián!
Abang dah ingat apa yang abang nak beritahu.
Tak penting pun. Mengarut.
Abang tulis novel.
Novel?
Abang?
Ya, abang kamu.
Saya tahu awak abang saya.
Nampaknya kamu tergamam.
Saya kagum. Saya tak sangka.
Julián, abang suka cabaran.
Kami tahu. Seluruh hidup abang satu pengembaraan.
Julián…
Tidak…
Abang sangat gembira…
Betulkah?
…kalau kamu juga…
Untuk saya? Wah, saya berbesar hati.
…kalau kamu bacanya juga.
Benda begini boleh buat saya beremosi.
Bawa sini. Abang nak tulis mesej.
Perlukah?
Abang patut buat begitu. Tak susah pun.
Kalau begitu…
- Kalau abang tak tahu nak tulis apa… - Tidak.
- Abang boleh buat lain kali. - Tak, abang tahu.
"Kepada adik kecilku,
yang mungkin tak nampak begitu…
tapi dia memang kecil."
Saya tak tahu nak cakap apa.
Saya tergamam.
Tergamam.
- Julián. - Ya?
- Ada seperkara abang nak tanya. - Jangan cakap apa-apa.
- Tak perlu. - Ya, perlu.
Tak perlu.
Abang nak saya beritahu pendapat saya selepas baca.
Bersikap objektif dan yang paling penting, jujur, kan?
Gilalah, Julián!
Tepat sekali.
Saya dah agak.
Saya dah agak dan…
Walaupun saya mahu,
saya tak boleh buat apa-apa selain jujur dengan abang.
Abang ragu-ragu nak berikannya kepada kamu. Abang tak pasti.
Yakah? Kenapa?
Sebab abang ingat kamu akan rasa terpaksa untuk baca
dan mungkin kamu takkan suka.
Tidak. Saya tak sabar nak baca.
Tapi kamu tak pernah membaca. Jadi, lebih sukar untuk kamu.
Maksud abang, lebih sukar daripada untuk orang lain?
Lebih sukar sebab kamu tak ada tabiat itu, Julián.
Ya, sebab abang fikir sukar untuk saya memahaminya
daripada Natalia, contohnya.
Lebih sukar.
Betulkah?
Mestilah. Natalia ada dua ijazah universiti.
Dia bercakap dan membaca dalam empat bahasa,
dan dia terbiasa dengan pemikiran abstrak.
Kamu pula…
Saya tomato.
Kerjaya itu berbeza, Julián.
Saya setuju.
Novel ini rumit.
Ya. Saya pasti ia penuh dengan tahap naratif.
- Bagaimana kamu tahu? - Saya boleh bayangkan.
Ada banyak tahap naratif yang…
Kita tak faham apa-apa.
Apa?
Jangan risau. Saya suka subjek yang rumit.
Ini bukan buku pertama saya. Saya pernah baca novel picisan.
"Novel picisan"?
Novel.
Sekejap, ya.
Carol?
Ya.
Ya?
Ya.
Apa kamu buat?
Tiada apa-apa.
Ini permainan kami di rumah ini kebelakangan ini.
Bawa ikan bilis keluar bersiar-siar, kemudian masukkan balik ke dalam tin.
Apa Carol kata?
Natalia telefon dia
dan dia minta maaf,
tapi dia terbaring di katil dengan migrainnya
dan dia tak boleh datang.
Betulkah?
Aduhai, teruknya.
Ia trend sekarang.
Kita adakan jamuan makan malam dan tiada siapa datang. Abang tak tahu?
Jadi, apa patut abang buat? Nak makan malam atau apa?
- Tak perlu, bukan? - Betul.
Mari simpan untuk waktu kita bertiga berkumpul.
Saya setuju.
Kita tak boleh bergaduh dan membazir minuman.
Boleh abang telefon Natalia?
Ya. Abang akan telefon dia.
Kenapa abang perlu telefon Natalia?
Suruh dia tukar mentol lampu.
Oh! Ya, betul.
- Dia patut tukar sendiri. - Revolusi ada harganya.
Revolusi ada harganya!
- Kita borak nanti. - Okey.
- Kirim salam kepada Carol. - Baiklah.
Julián,
pasu itu…
Pasu itu sangat hodoh.
Kamu patut guna yang abang beri.
Sekarang pukul 6.45 petang, dan hari ini hari Jumaat lagi.
Saya baru habis kerja di hospital dan Julián akan tiba.
Dia berada di penggambaran iklan hari ini, dan dia bangun awal.
Víctor dan Natalia dah sampai.
Julián pasti gembira kerana mereka akhirnya tiba bersama.
Tapi nampaknya Víctor tertinggal telefonnya di dalam kereta.
Julián buang bunga itu semalam kerana ia dah layu,
dan simpan pasu itu di dalam almari.
Tapi apa yang saya nampak,
hari ini, Natalia datang dengan sejambak bunga lain.
Saya nampaknya semasa berjalan di kedai bunga dan saya fikir…
Cantiknya, tapi awak tak perlu susah-susah.
Tak mengapa.
Terutamanya selepas tak datang tempoh hari.
Memandangkan kamu berdua suka bunga…
Oh! Kami suka bunga. Terutamanya Julián.
Dia tak jawab panggilan saya sejak malam tadi.
- Siapa? - Ayah saya.
Dia tak boleh guna alat pendengaran, tak dengar apa-apa dan tak jawab.
Kita boleh makan tengah hari suatu hari dengan ayah awak dan anak-anak.
Saya suka kamu semua datang.
Dia terlalu suka, dan ini akan berakhir dengan teruk.
- Julián. - Kami ingat awak tiada di sini.
Kami habis awal.
Bagaimana dengan migrain kakak?
Lebih baik.
Kakak rasa bersalah sebab tak datang tempoh hari.
Kami rasa lebih bersalah.
Kami tiada pilihan lain selain mengkritik kakak.
- Tengoklah hadiah yang Natalia bawa. - Kakak tahu kamu suka.
Kami suka.
Di mana Víctor?
Dia kembali ke kereta. Dia tertinggal telefon.
Artis-artis ini memang pelupa.
Kamu takkan percaya. Kami terserempak di pintu depan.
- Kebetulan! - Betul.
Semuanya dah dirancang, kakak.
Bagaimana penggambaran tadi?
Kamu ada penggambaran?
Rancangan TV?
- Saya nak mandi. - Iklan.
Oh! Iklan apa?
- Kenapa awak tak beritahu dia? - Tak perlu.
- Gazpacho. - Oh.
Dia jadi tomato.
Itu pun menarik, bukan?
Bukan senang nak jadi tomato.
Wah, wah.
Víctor beritahu kakak dia beri kamu novel tempoh hari.
Kamu mesti gembira, bukan?
Saya tak pasti.
Kamu tak sabar nak bacanya.
Dia dah baca dua kali.
Betulkah?
Cepatnya.
Dia habiskan sepanjang petang di sofa. Macam tak bernafas langsung.
Adakah kita bercakap tentang novel picisan Víctor?
Saya tak rasa ia novel picisan.
Jangan kata kamu suka?
Suka sangat.
- Kamu melawak, bukan? - Kakak tak tahu betapa marahnya saya.
- Saya betul-betul bergelut. - Mustahil. Kenapa kamu suka novel itu?
Saya tak tahu.
Sebab itu saya risau.
Tentu ada sebab, Julián.
Saya harap begitu.
Mungkin kamu tak faham.
Itu yang saya fikir pada mulanya.
Kemudian, saya baca lagi. Lagi suka daripada kali pertama.
Saya suka metaforanya.
- Suka sangat. - Metafora apa?
- Saya tak mahu ia berakhir, betul? - Betul.
Saya akan jawab.
Dia minta kamu jujur juga?
Jujur dan objektif.
- Maaf. - Apa yang kelakar?
Tiada apa-apa. Kakak cuma nak dengar
kamu beritahu dia betapa kamu suka novel picisannya.
Saya takkan beritahu dia.
Kalau kakak perlu bercakap benar, kamu juga perlu.
Lagipun, dia mungkin fikir
saya takkan habis baca sehingga musim panas,
memandangkan saya ambil masa yang lama berbanding dengan manusia lain.
Tolong keluar sekejap. Saya nak hidu syampu.
Mungkin ia akan menceriakan saya.
- Víctor. - Carol!
- Apa khabar? Selamat datang. - Kembali lagi.
Masuklah.
Abang rasa dah banyak kali abang ke sini
dalam beberapa hari lepas daripada selama mereka tinggal di sini.
Mereka dah lama tinggal di sini?
Ya, sejak mereka bersama.
- Ya? - Ya.
Betulkah?
Carol, Julián belum sampai lagi?
Dia sedang mandi.
Dia ada penggambaran hari ini. Iklan itu.
Ya, iklan itu. Dia beritahu saya dia jadi…
- Apa dia? - Tomato.
Carol, sudah tiba masanya dia menyerah, bukan?
Kalau kita belum capai impian kita, kita perlu teruskan hidup.
Saya boleh carikan dia kerja di firma.
Sebagai pemandu. Kami sentiasa kurang pemandu.
Awak beritahu dia.
Okey, saya akan beritahu. Tapi hari lain lebih baik.
Ya, hari lain lebih baik.
Baiklah. Akhirnya kita semua di sini.
Kamu mesti gembira, bukan?
Abang menyindir?
Tidak, abang tak menyindir.
Tak, abang kata "gembira".
Saya tak bodoh.
Kamu marah? Kamu tak pernah marah, Natalia.
Mulai sekarang, saya marah. Biasakan diri.
- Kamu patut beri amaran. - Jangan bergaduh melainkan semua dah ada.
Kami tak bergaduh, Carol. Belum lagi.
Kami cuma berbual, bukan?
Abang kata "gembira". Panjang betul sebutan "a" itu.
- Abang tak sengaja. - Sengaja.
Saya tak suka nada suara abang, sindiran abang.
Carol, adakah saya cuba menyindir sesuatu?
Julián suruh saya janji takkan beri pendapat hari ini.
Memandangkan ipar tak dibenarkan…
Macamlah kamu berdua tolong saya dengan datang ke sini.
Macamlah kesihatan ayah bukan masalah kamu berdua juga.
Bukan itu niat abang. Tenang.
Tak, saya tenang.
Saya nampak tenang, kan? Saya sangat tenang.
Tapi saya dah jemu dengan cara kamu berdua layan saya.
Cara kamu berlagak lebih hebat daripada saya.
Terutamanya kerana saya seorang saja yang selalu risau tentang semuanya.
Mungkin kamu tak perlu risau sangat.
Apa maksudnya?
Bila kita terlalu serius, hidup tak lagi kelakar.
Wah, teori yang sangat menarik. Dari mana abang dapat?
Manual penulis untuk pemula yang saya cadangkan kepada abang?
Maaf.
Bukankah kamu patut tunggu Julián sebelum bertekak?
- Ya. - Betul.
- Betul, Carol. Maaf. - Oh!
Carol, saya bawa sesuatu.
Ikan bilis, tapi yang sedap.
Wah, terima kasih! Susah-susah saja.
Boleh awak beri saya air? Saya nak makan ubat migrain.
- Sudah tentu. - Terima kasih.
Mak saya pernah cakap migrain itu laci tak ditutup dengan betul.
"Laci tak ditutup dengan betul"?
Apa maksudnya?
Itu metafora.
Abang penulis. Abang patut tahu.
Hei, kebetulan kamu sebut…
Sebut apa?
Kamu dah habis baca novel abang?
Carol!
Ya?
- Awak perlukan bantuan? - Tak perlu.
Awak pasti?
- Natalia? - Ya?
- Apa yang berlaku? - Bila?
Sekarang.
Kenapa kamu ubah topik?
Abang perasan?
Ya. Sudah tentu.
Kalau kamu tak suka, tak apa. Kamu boleh cakap.
Saya tahu tak apa. Mestilah tak apa.
Abang cuma nak kamu bercakap benar, jujur dan…
Saya tahu.
Tapi bukankah lebih baik bercakap tentang semua ini pada hari lain?
- Ya. - Air awak.
Terima kasih.
Maksud saya…
Dengan semua perkara yang penting dan sensitif
kita perlu bincang hari ini…
- Betul, Carol? - Ya.
Cakaplah. Satu komen saja.
Tanggapan pertama kamu selepas membacanya.
Tanggapan pertama sangat rumit.
"Rumit".
Ya…
Ia tak sentiasa mencerminkan pendapat kita.
Baiklah, empat perkataan saja. Macam tajuk utama.
Tajuk utama untuk apa?
Cuma tanggapan dia tentang novel abang.
Dia dah baca.
- Betulkah? - Ya.
Kakak dah baca novel itu?
Tapi kakak tak beritahu saya.
- Apa pendapat kakak? - Kakak…
Baguslah kamu bertiga ada di sini.
- Kami gembira kamu datang malam ini. - Itu tak benar. Jangan dengar cakap dia.
Kalau mahu, duduklah di meja.
Saya nak tonton rancangan di bilik saya supaya kamu boleh bercakap dengan tenang.
- Terima kasih, sayang. - Terima kasih, Carol.
Terima kasih.
Natalia.
Kami sedang mendengar.
Berapa lama kamu baca? Lebih daripada seminggu?
- Kenapa? Pentingkah? - Ia sangat penting.
Lebih cepat dan berterusan, lebih baik.
- Kakak tak tahu? - Tidak.
Entahlah. Beberapa minggu, saya rasa.
Alamak…
Apa?
- Saya baca sewaktu lapang, sewaktu malam… - Jadi?
Sebenarnya, saya sangat terkejut.
Dia sangat terkejut.
- Ya, saya tak sangka. - Dia tak sangka.
- Adakah itu baik atau buruk? - Bergantung.
Bergantung kepada apa?
Kepada banyak perkara.
Sebenarnya, saya tak pernah bayangkan abang boleh tulis sesuatu seperti itu.
Ia bukan novel yang mudah.
Abang tak faham maksud kamu, Natalia.
- Begitulah ulasan. - Abang cuma nak tahu jika dia suka.
Dia cuma nak tahu jika kakak suka.
Sebenarnya, saya tak…
Saya nak abang tahu tak mudah untuk saya cakap.
Itulah hakikat bercakap benar.
Sebenarnya, saya…
Suka sangat!
Apa dia kata?
Dia suka sangat.
Kakak suka sangat?
Ya, kakak suka sangat.
Kakak pasti?
Untuk novel pertama, ia sangat bagus.
"Untuk novel pertama, ia sangat bagus" boleh ditafsirkan dalam pelbagai cara.
Abang rasa lega.
Sejujurnya, abang takut untuk dengar pendapat kamu, dik.
Kakak suka atau suka sangat? Lebih spesifik.
Apa kata kita duduk dan mulakan perjumpaan?
Jadi, kamu tak rasa ia membosankan, bukan?
Tidak.
Sebaliknya. Tahniah.
- Kakak ucap tahniah? - Dia ucap tahniah.
Terima kasih, Natalia.
- Pendapat dia sangat penting bagi abang. - Ya, pendapat dia penting.
Ya, sebab dia pembaca sasaran.
- Sebentar, ya. - Okey.
Marisa.
Sayang. Ya?
Wah, wah…
Kakak suka novel picisan itu, ya?
Tak, jangan risau…
Kita nak bincang tentang ayah dan capai persetujuan.
Oh, begitu. Jadi, ia sebahagian daripada strategi.
Sudah tentu.
Apa gunanya beritahu dia novelnya teruk?
Untuk buat dia tersinggung sebelum kita mula berbincang?
- Awak tak suka novelnya? - Tidak.
Tak, selain…
Sekarang giliran kamu beritahu dia kamu juga sukainya.
Dia pasti gembira.
Entah-entah minggu depan, ayah tinggal di rumahnya.
Dengan bilik wain bawah tanah dan kolam renang.
Tunjukkan kemaluannya kepada pembantu rumah.
Dia beri saya novel picisannya kerana dia nak tandatangan untuk saya.
- Dia tak peduli tentang pendapat saya. - Tak, Víctor hargai kamu.
Kakak,
saya mungkin tomato, tapi saya bukan bodoh.
- Apa yang awak cari? - Tablet. Entah di mana saya letak.
Kucing awak makan pokok di ruang tamu.
Saya akan tengok.
Maaf kerana mengganggu.
Apa yang kita bualkan tadi?
- Tentang novel abang. - Oh, ya.
Julián beritahu saya yang dia juga membacanya.
- Sudah? Cepatnya? - Jadi? Kamu suka, tak?
Luahkan pendapat kamu.
Dia tak boleh tak jujur walaupun dia cuba.
Tak boleh.
Tapi kita bincang lain kali, okey?
Julián, abang juga berminat dengan pendapat kamu.
- Nampak? Kakak dah kata. - Betulkah?
Pendapat saya sama penting dengan pendapat Natalia?
Tak, ia berbeza. Kita tak boleh bandingkannya.
Apa bezanya?
Dengar sini, Julián, itu tak penting sekarang.
Victor nak tahu kalau kamu sukainya,
kalau kamu suka watak-wataknya, pendapat kamu tentang metaforanya.
Metafora apa?
- Judulnya. Kamu suka? - Kamu suka?
53 Hari Ahad.
Saya terkejut.
Adakah itu baik atau buruk?
Bergantung.
Beginilah, Julián.
Ya?
Jangan beritahu abang dulu.
Kamu patut baca semula sebelum kamu beritahu pendapat kamu.
Sebab abang fikir saya tak faham?
Baca dua kali sentiasa idea yang baik.
Terutamanya untuk kita yang bekerja di gazpacho, kan?
Lebih baik kamu ambil masa.
Kamu tak biasa dan buku itu tak mudah dibaca.
Jangan terburu-buru. Baca lagi.
Lagi?
Lagi apa?
Dia dah baca dua kali.
Kamu dah baca dua kali, Julián?
Berturut-turut.
Berturut-turut?
Wah! Julián, abang tak tahu nak cakap apa.
Tak sangka. Abang tersentuh.
Kalau dia dah baca dua kali,
dia boleh beritahu pendapat dia.
Sudah tentu. Kalau begitu, sudah tentu boleh.
Jadi?
Sebagai tajuk utama.
Sebagai tajuk utama?
Sebenarnya, susah juga untuk saya cakap begini.
Saya rasa…
ia panjang, agak membosankan, terlalu ramai watak, banyak jalan cerita
dan penamat yang tergesa-gesa sampai tak masuk akal.
Saya cakap begini sebab saya janji nak jujur dan objektif.
Kalau tak, saya pasti akan tipu abang, yang semua orang buat.
Tapi memandangkan abang berkeras…
Sangat sedap.
Bagus sebagai tajuk utama.
Abang?
Abang okey?
Ya, itu cuma ulasan buruk pertama yang abang terima. Abang…
Masalahnya, meminta orang bercakap benar
memang teruk. Abang patut tahu.
Abang tak sangka kamu ambil serius.
Saya harap abang tak marah kerana saya sangat jujur.
- Sangat apa? - Jangan marah hanya kerana hobi.
Ini bukan hobi, Julián.
Itulah yang saya beritahu Natalia.
Jangan guna perkataan itu.
Nampaknya abang kena biasakan diri dengan semua jenis kritikan,
walaupun ia tak objektif.
Apa maksud abang? Tak objektif?
Dia tak maksudkan apa-apa.
Apa kata kita duduk di meja dan mulakan perjumpaan?
Kamu adik abang. Kamu tak boleh bersikap objektif. Biasalah.
Tapi apa kaitan kalau saya suka novel picisan abang
dengan kita bersaudara?
"Novel picisan"?
Itu cuma ungkapan.
Itu istilah yang menghina.
Kamu gunakannya tempoh hari, tapi abang pura-pura tak dengar.
Pertama, kita perlu bersetuju tentang mentol lampu itu.
Víctor boleh tukarnya.
Dia dah selesai menulis, dia ada banyak masa lapang.
Kamu berdua dengar, tak?
Biasalah kamu tak boleh bersikap objektif. Mungkin kamu masih cemburu dengan abang.
Sejak bila saya cemburu dengan abang?
Kamu cemburu sejak dulu.
Ia patologi biasa dalam adik-beradik lebih muda.
Tapi cemburu dengan apa?
Dengan abang.
Semuanya berjalan lancar untuk abang dan tak begitu lancar untuk kamu.
Semuanya apa?
Abang pemandu ayah mentua abang dan butler isteri abang.
Wah!
Abang rasa apa yang kamu cakap tadi buat abang marah.
Lebih baik abang pergi.
- Jumpa lagi. - Tidak…
Abang…
Abang, saya minta…
Saya minta tolong kamu berdua. Mari kita berusaha.
Tak mudah untuk kita bertiga berkumpul malam ini.
Kita perlu buat keputusan. Tolonglah.
Pertama, dia perlu minta maaf.
Minta maaf? Untuk apa?
Antara lain, untuk cara kamu mencemuh,
dan abang petik,
"Mungkin abang boleh tukar mentol lampu
kerana abang dah selesai tulis novel picisan abang."
Ya. Saya mungkin panjangkan sebutan "i" itu.
Itu tabiat keluarga. Abang pun tahu.
Ulasan buruk itu sudah cukup.
Kamu tak perlu mengejek abang.
Itu lawak ikhtiar hidup.
Dulu abang suka.
Dulu, ya.
Oh, ya. Kamu patut tahu,
kami berdua fikir kamu yang patut tukar mentol lampu.
Abang dan siapa lagi?
Abang dan Natalia.
Abang!
Wah, wah.
Kakak tak beritahu saya apa-apa,
walaupun kita kerap berjumpa kebelakangan ini.
Jadi, kamu berdua dah berbincang.
Mungkin kami bincang sekali.
Bukan sekali saja, Natalia. Banyak kali.
Banyak kali?
Kenapa pula saya
yang perlu tukar mentol lampu ayah? Boleh saya tanya?
Sebab kami bayar dan kamu tak bayar.
Saya tak faham.
- Abang bayar untuk apa? - Benda.
Abang akan beritahu dia, Natalia. Dia akan faham.
Dia takkan faham.
Saya akan cuba faham, tapi saya tak janji.
Kami berdua fikir kamu patut tukar mentol lampu
sebab kami yang uruskan perbelanjaan ayah.
Perbelanjaan apa?
Tak perlu ceritakan butirannya.
Ya, perlu, Natalia. Butirannya sangat penting.
Perbelanjaan apa?
Perbelanjaan perubatan.
Alat pendengaran, diet khasnya, gigi palsu baharunya, ahli fisioterapi,
tukang cuci, mesin basuh… Macam-macam perkara, Julián.
Perkara harian.
Perkara harian sejak beberapa tahun lepas.
"Beberapa tahun"?
Dia melebih-lebih.
Kakak?
Berapa tahun?
Entahlah…
Empat, lima.
Empat atau lima?
Sebenarnya, Julián, Natalia tak mahu beritahu kamu apa-apa
sebab kami tak mahu kamu rasa seperti orang yang gagal.
Sebab itu.
Masuk akal kenapa kamu tak beritahu saya apa-apa.
Kami berdua tahu kamu selalu kekurangan wang
dan kami rasa…
Tunggu sekejap. Saya nak fahamkan.
Memandangkan saya miskin
dan tak boleh bayar perbelanjaan ayah tersayang,
kamu berdua fikir saya boleh menebusnya
dengan menjadi budak suruhan keluarga.
Betul?
- Ya. - Abang!
- Itu yang kamu cakap, Natalia. - Ya, tapi bunyinya teruk begitu.
Bunyinya memang teruk, kakak.
Oh, di sini rupa-rupanya.
- Awak belum duduk di meja? - Baru nak duduk, sayang.
Julián…
Tempoh hari, semasa awak kata Natalia telefon
untuk bercakap tentang isu yang sangat penting
berkaitan dengan mentol lampu,
apa yang saya beritahu awak?
Mustahil mentol lampu sepenting itu.
- Memang penting. - Nampak? Kita takkan tahu.
Kita takkan tahu, sayang.
- Julián. - Ya?
Kita bergaduh semata-mata nak bergaduh.
- Tak syak lagi. - Tidak. Mari kita lihat.
Tempoh hari, kita dah setuju yang Natalia patut tukar mentol, kan?
- Saya? - Ya, betul. Kakak.
Kenapa?
Tempoh hari, semasa kami bincang tentang mentol lampu,
kami sedar tak adil nama kamu tiada dalam senarai calon, Natalia.
Kita keluarga moden, sayap kiri dan feminis.
Kami fikir, mungkin secara tak sedar,
kami telah keluarkan kamu daripada persamaan.
- Persamaan apa? - Kelip-kelip.
Kalau bab kerja senggara dan seumpamanya, nampaknya wanita nak lepaskan diri.
"Lelaki akan uruskannya." Tak boleh.
Saya takkan tukarnya.
Apa dia kata?
Kenapa kakak tak nak tukar mentol lampu?
Pakar psikologi akan marah kakak, dan memang patut.
Pakar psikologi kamu tak mahu kamu tukar mentol lampu ayah?
Kami dah berbincang dan dia larang saya.
Kakak cakap dengan pakar psikologi tentang kelip-kelip?
Ia sebahagian daripada terapi dan kakak tak boleh tukarnya.
Kenapa pakar psikologi kamu tak tukar mentol lampu?
Atau tukar pakar psikologi?
Untuk pengetahuan kamu berdua, saya sedang berusaha.
Buat kali pertama dalam hidup saya,
saya jumpa seseorang yang memahami saya
dan yang tolong saya.
Tolong apa?
Berhenti jadi wanita yang kakak sangka
dan kenali diri kakak yang sebenar.
Saya serius.
Boleh kamu berdua anggap saya serius? Sekali saja dalam hidup kamu?
Selain adik-beradik kamu, saya juga manusia.
- Jangan marah. Dia pandai marah sekarang. - Abang tahu.
Perkara pertama yang saya perlu buat, lawan kamu berdua
dan suarakan pendapat saya, tak kira apa pun.
Tapi kamu selalu suarakan pendapat. Betul?
Saya tak pasti jika saya jadi abang.
Kemudian, saya akan halau suami saya
kerana buat hidup saya sengsara.
Akhirnya, saya akan jadi lesbian.
Tapi apa salah kami, Natalia?
Banyak.
Saya jadi pembantu rumah ini sejak mak meninggal.
Saya minta kita berbincang tentang ayah
sebab saya rasa dia tak boleh hidup sendiri lagi,
tapi kamu berkelakuan seperti saya ratu drama yang gila.
Kamu rasa siapa yang kemas seluar dalam dan stoking dia?
Siapa belikan dia makanan dan ubat?
Siapa potong kuku kakinya?
Siapa tukar bateri dalam alat pendengarannya,
jam locengnya dan tiga telefon tanpa wayarnya?
Siapa perlu minta maaf kepada jiran bila ayah tunjuk alat sulitnya?
Selepas semua itu,
kamu juga mahu saya jadi orang yang pergi ke rumahnya
untuk baiki kelip-kelip
sebab kamu berdua tak boleh luangkan sedikit masa
untuk jumpa dia, tengok jika dia masih bernafas
dan tukar mentol lampu dia?
Saya nak ke tandas.
Saya akan jawab.
- Pakar psikologi ini pasti mahal. - Sangat.
Dia kata dia potong kuku kakinya?
Jadi, apa kita nak buat tentang revolusi ini?
Ia tak nampak bagus.
Saya rasa mentol lampu tetap tanggungjawab kita.
Apa kata kita baling syiling?
Atau kita boleh panggil juruelektrik.
Lagipun, kamu berdua yang bayar.
Kami bayar sebab kami ambil berat tentang ayah.
Saya boleh salah anggap, tahu?
Anggaplah sesuka hati kamu.
Kucing yang sama?
Abang pernah komen sekali.
Abang terlupa sebab kamu tak pernah undang kami.
Kami tak undang kerana ketika kamu datang,
isteri abang tak mahu duduk di atas sofa terpakai.
Ia buat dia tak selesa dan saya tak mahu dia menderita.
Kasihan Marisa.
Saya rasa lebih baik sekarang. Boleh kita mulakan perjumpaan?
Marisa sangat sensitif dan ada banyak alahan.
Tentu dia alah dengan orang miskin.
Kamu nak kritik isteri abang?
Sebab abang akan naik marah dan abang perlu pergi.
Kalau abang pergi,
bawa pasu buruk abang sekali.
Ia tersembunyi di dalam almari, tapi memandangkan isteri saya baik,
dia keluarkannya dan fikir abang akan gembira melihatnya.
Sepuluh minit. Kalau kita tekad, kita boleh lakukannya.
Mari bincangkan hal ayah selama 10 minit
dan kita tak perlu berjumpa lagi.
Walaupun Krismas?
Kami akan pergi ke safari semasa Krismas.
Atau sehingga pengebumian ayah.
Sepuluh minit.
Abang?
Kalau tiada pilihan lain…
Okey. Jangan risau. Saya akan beritahu dia.
Bai.
Maaf mengganggu.
Ya, sayang?
- Jiran telefon. - Jiran yang mana satu?
Jiran ayah kamu semua.
Peliknya. Dia selalu telefon saya.
Dia kata dia telefon awak, tapi awak tak jawab.
Telefon saya mesti kehabisan bateri. Apa yang dia mahu?
Dia dengar telefon ayah kamu berdering sepanjang hari.
Saya pasti itu saya. Saya telefon dia sepanjang hari.
Dia tak boleh tukar bateri alat pendengaran. Dia tak dengar.
Okey.
Jadi, dia ketuk pintunya sebab dia dengar muzik dipasang.
Tapi sebab dia tak buka pintu, dia masuk ke dalam untuk tengok…
Di mana ayah?
Terbaring di atas lantai.
Kenapa dia terbaring di atas lantai?
Dia tak sedarkan diri.
Kepalanya berdarah.
- Kamu nampak? - Apa?
Dia tak boleh hidup sendiri. Saya betul.
Hei, kamu rasa ini salah kami?
Dia di hospital mana?
- Bukan di hospital. - Apa maksud awak?
Kalau dia alami konkusi, dia perlu ke hospital.
Itu tak perlu.
Semasa ambulans tiba dan mereka rawat ayah awak,
mereka sedar beberapa jam sebelum itu,
dia dah mati.
Siapa?
Ayah dah mati?
Kerana kepala terhantuk.
Bila kepalanya terhantuk, Carol?
Semasa dia terjatuh.
Bila dia terjatuh?
Ayah mentua saya suka muzik.
Terutamanya muzik klasik.
Dia sentiasa mendengarnya dan rumah itu dipenuhi dengan melodi.
Helo.
Bertahun-tahun telah berlalu, tapi sekarang, setelah difikirkan semula,
mereka takkan berhenti mengimbau kenangan zaman kanak-kanak mereka.
Kenangan yang telah lama dilupakan, ketika mereka tinggal bersama
dan ayah mereka selalu kejutkan mereka pada hujung minggu dengan muzik.
Mereka akan ingat pagi-pagi Ahad itu dengan sarapan yang tak berkesudahan,
pergaduhan mereka, permainan mereka.
Mereka akan tersentuh.
Muzik itu akan mengingatkan mereka
darah yang sama mengalir dalam tubuh mereka,
yang air dicencang takkan putus.
Walaupun ada perbalahan, mereka berkongsi ikatan yang mendalam,
naluri yang terikat dengan misteri kehidupan,
yang membantu kita rasa kurang keseorangan.
Selamat hari jadi…
Malam ini, setelah sekian lama tidak berbuat demikian,
dan mungkin untuk kali terakhir dalam hidup mereka,
mereka akan berpelukan.
Berpelukan begitu, bersama-sama,
walaupun hanya selama beberapa saat,
mereka akan berkongsi detik
yang tak boleh dilupakan dan tak boleh diulang ini.
- Kamu semua okey? - Ya.
Carol, ayah jatuh dari mana?
Cukup, Natalia. Cukup.
Kita semua faham, Natalia.
Dia jatuh tangga.
Apa dia buat di atas tangga?
Dia nak tukar mentol lampu bilik air.
Ia buat kelip…
Terjemahan sari kata oleh Siti Salmi